ที่รร.มีนโยบายฉีดไฟเซอร์ ตัวผมเป็นโรคประจำตัวสองโรคมี G6PD กับ hemangioma อยากทราบว่าจะเกินอันตรายต่อร่ายกายเมื่อฉีดไหมครับ รบกวนด้วยครับ
สวัสดีค่ะ การเป็นโรค G6PD ไม่ได้เป็นข้อห้ามในการฉีดวัคซีนป้องกันโรคโควิด 19 ไม่ว่าจะเป็นยี่ห้อใดก็ตาม ดังนั้น สามารถที่จะไปรับการฉีดได้ค่ะ แต่ในช่วงที่จะไปฉีด ต้องไม่มีอาการของภาวะเม็ดเลือดแตกกำเริบขึ้นมา ได้แก่ มีไข้ หนาวสั่น อ่อนเพลียมากหรือเหนื่อยจนไม่สามารถทำกิจกรรมต่างๆ ได้ตามปกติ มีตัวเหลือง ตาเหลือง มีภาวะซีด หัวใจเต้นเร็ว ปัสสาวะมีสีเข้ม สีคล้ายน้ำปลาหรือน้ำโคล่า เป็นต้น หากมีอาการเหล่านี้ ก็ไม่ควรไปฉีด และไปรับการรักษาจนกว่าอาการจะหายไปก่อนค่ะ นอกจากนี้ มีคำแนะนำว่า ควรมีปริมาณเกร็ดเลือดที่มากว่า 100,000 ต่อไมโครลิตรด้วย ดังนั้น หากเคยมีประวัติเกร็ดเลือดต่ำมากก่อน ควรปรึกษาแพทย์ก่อนฉีดด้วยค่ะสำหรับการเป็นก้อนเนื้องอก hemangioma หรือก้อนเนื้องอกหลอดเลือดก็เช่นกัน หากไม่ได้เป็นก้อนเนื้องอกที่มีขนาดใหญ่ และมีปัญหาทำให้เกิดมีภาวะเกร็ดเลือดต่ำเกิดขึ้น ก็สามารถที่จะฉีดวัคซีนดควิดได้เช่นกันค่ะสำหรับข้อห้ามและข้อควรระวังในการฉีดวัคซีนอื่นๆ เช่น เคยมีประวัติการแพ้วัคซีนชนิดอื่นๆ แบบรุนแรงมาก่อน ตั้งครรภ์น้อยกว่า 12 สัปดาห์ เพิ่งมีตรวจพบเชื้อโควิด 19 ในช่วงไม่เกิน 2 สัปดาห์ที่ผ่านมา เป็นต้น